CELEX: 32012R0894
Language: hu
Date: 2012-08-06 00:00:00
Title: A Bizottság 894/2012/EU végrehajtási rendelete ( 2012. augusztus 6. ) egyes áruk Kombinált Nómenklatúra szerinti besorolásáról

29.9.2012   
            
            
               HU
            
            
               Az Európai Unió Hivatalos Lapja
            
            
               L 264/3
            
         A BIZOTTSÁG 894/2012/EU VÉGREHAJTÁSI RENDELETE
   (2012. augusztus 6.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – 60 napig továbbra is felhasználhatja.
            
         
               (5)
            
            
               A Vámkódex Bizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az Európai Unióban a kettős ellenőrzési rendszerekre, valamint a textiltermékek Európai Unióba való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre figyelemmel, indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult a 2913/92/EGK tanácsi rendelet 12. cikke (6) bekezdésének alkalmazásában 60 napig továbbra is felhasználhatja.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 6-án.
      
         
            a Bizottság részéről, az elnök nevében,
         Antonio TAJANI
         
            alelnök
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  10 téglalap alakú, egyenként körülbelül 25 cm hosszú és 2 cm széles sávból álló, nem szőtt, szintetikus szálból (polietilén) készült, kötőanyaggal rögzített készáru. A sávok hosszanti oldalukon perforációs pontok mentén vannak egymáshoz rögzítve.
                  A sávok egyik oldalának fő része egyszínű, színes. A végük, valamint a sávok hátoldala fehér. Minden sáv egyik végén zárószerkezet található, amely a sáv színén cikcakkos préselést tartalmaz, a hátoldalán pedig ragasztóréteget, amelyet a záráskor eltávolítandó nem tapadó papír fed.
                  Minden sáv színén, éppen csak a zárszerkezet előtt, a fehér részen egy 5 mm-es, feketével nyomtatott sorszám található.
                  A perforációs pontok mentén történő elválasztás és a zárás után mindegyik sáv egy szakításnak ellenálló karszalagot alkot.
                  (Lásd a 663. számú fényképet) (1)
                  
               
               
                  6307 90 98
               
               
                  A besorolást a Kombinált Nómenklatúra 1. és 6. általános értelmezési szabálya, a XI. áruosztály 7. b) és 8. a) megjegyzése, valamint a 6307, 6307 90 és a 6307 90 98 KN-kód szövege határozza meg.
                  A termék objektív jellemzői, hogy minden sáv fő része egyszínű, színes, valamint hogy a sorszám nem feltűnő helyre nyomtatott, rendkívül kicsi, nehezen észrevehető, és emiatt a karszalag viselése közben alig látható. Ezen jellemzők alapján az elsődleges funkció az embereknek a karszalagok színe révén történő azonosítása, míg a nyomtatott sorszám másodlagos funkcióval bír. Mivel a karszalag fő jellegét és elsődleges funkcióját a színe, nem pedig a nyomtatott sorszám adja, a 49. árucsoport alá való besorolása kizárt (lásd a HR 49. árucsoporthoz tartozó magyarázó megjegyzéseinek általános részét és első bekezdését).
                  A termék az 5603 kód alá eső nem szőtt anyagból készült. Ugyanakkor, mivel a karszalagok további megmunkálást nem igényelnek, csupán a perforációs pontok mentén kell szétválasztani őket, és máris viselhetők, ezért a XI. áruosztály 7. b) megjegyzése alapján textil készáruk. A XI. áruosztály 8. a) megjegyzése szerint az 56. árucsoportba nem tartoznak készáruk. Az 56. árucsoport alá történő osztályozás ezért kizárt.
                  A XI. áruosztályban nincs olyan pontos vámtarifaszám, amely az ilyenféle, textilből készült készárut lefedné.
                  A terméket ezért a 6307 90 98 KN-kód alá, „textilből készült más készáruként” kell besorolni.
               
            
         
      
         (1)  A fénykép csupán tájékoztató jellegű.